คือตอนนี้อายุ14ยังไม่มีอสุจิอยากทราบว่าจะมีเมื่อไรหรือผิดปรกติอะไรอยากได้คำแนะนำครับ
สัสดีค่ะ การสร้างตัวอสุจิ หรือสเปริ์ม (sperm cell) จะเริ่มเมื่อเข้าสู่วัยรุ่น คือในช่วงอายุประมาณ 11-13 ปี ทั้งนี้ในบางราย อาจเกิดขึ้นเร็วหรือช้ากว่านี้ได้ โดยการสร้างอสุจิจะเกิดขึ้น เมื่อได้รับการกระตุ้นจากฮอร์โมนเพศจากต่อมใต้สมอง หลังจากนั้นก็จะสร้างไปจนตลอดชีวิตดังนั้น หากอายุ 14 ปีแล้ว และเริ่มมีพัฒนาการทางเพศอื่นๆ แล้ว เช่น รูปร่างสูงขึ้น น้ำหนักตัวเพิ่มขึ้น แขนขายาวขึ้น ไหล่กว้างขึ้น หน้าผากกว้างขึ้น ลูกกระเดือกโตเห็นชัดเจน มีเสียงแตก (เสียงแหบห้าว) อาจมีเต้านมอาจโตและเจ็บ (นมแตกพาน) มีหนวดเครา มี ขนขึ้นตามแขน ขา หน้าแข้ง หน้าอก รักแร้ และบริเวณอวัยวะเพศ อวัยวะเพศโตขึ้นและแข็งตัวเมื่อมีความรู้สึกทางเพศหรือถูกสัมผัส เป็นต้น ก็ถือว่าปกติดี และการสร้างอสุจิก็น่าจะเกิดขึ้นตามมาในเวลาไม่นานแต่หากยังไม่มีพัฒนาการทางเพศอื่นๆ ดังที่กล่าวไป หรือหากอายุ 16 ปีแล้ว ยังไม่มีการหลั่งน้ำอสุจิเกิดขึ้น จึงจะถือว่าผิดปกติ ซึ่งควรไปพบแพทย์เพื่อตรวจหาสาเหตุค่ะ